KLASA: 112-02/22-01/02

URBROJ: 2178-27-01-22-1

Dragalić, 23.08.2022.

 Na temelju članka 19. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 04/18. i 112/19.) Općinski načelnik Općine Dragalić raspisuje

**Javni natječaj za imenovanje**

**pročelnika/ice Jedinstvenog upravnog odjela Općine Dragalić – 1 izvršitelj/ica**

 Služba se zasniva na neodređeno vrijeme, uz obvezni probni rad od tri mjeseca.

 Na natječaj se mogu prijaviti osobe obaju spolova.

 Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski rod.

Kandidati moraju ispunjavati opće uvjete za prijam u službu iz članka 12. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08., 61/11., 04/18. i 112/19.), ( u daljnjem tekstu: Zakon):

* punoljetnost,
* hrvatsko državljanstvo,
* zdravstvenu sposobnost za obavljanje poslova radnog mjesta na koje se osoba prima.

Posebni uvjeti:

* magistar ekonomije ili stručni specijalist ekonomske struke,
* najmanje jedna godina radnog iskustva na odgovarajućim poslovima,
* organizacijske sposobnosti i komunikacijske vještine potrebne za uspješno upravljanje Jedinstvenim upravnim odjelom,
* položen državni ispit,
* certifikat iz područja javne nabave
* poznavanje rada na računalu.

Na temelju članka 24. Uredbe o klasifikaciji radnih mjesta u lokalnoj i područnoj (regionalnoj) samoupravi, („Narodne novine 74/10. i 125/14.) ako se na javni natječaj ne javi osoba koja ispunjava propisani uvjet obrazovanja na radno mjesto pročelnika Jedinstvenog upravnog odjela može biti imenovana osoba sveučilišni prvostupnik struke, odnosno stručni prvostupnik struke koji ima najmanje pet godina radnog iskustva na odgovarajućim poslovima i koji ispunjava ostale uvjete za imenovanje.

Radno iskustvo na odgovarajućim poslovima je radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca, te vrijeme samostalnog obavljanja profesionalne djelatnosti u skladu s posebnim propisima.

 U službu ne može biti primljena osoba, ako postoje zapreke za prijam u službu iz članka 15. i 16. Zakona.

Osobama s akademskim ili stručnim nazivom odnosno s akademskim stupnjem stečenim prije stupanja na snagu Zakona o akademskim i stručnim nazivima i akademskom stupnju („NN“ 107/07. i 118/12.), stečeni akademski ili stručni naziv, odnosno akademski stupanj izjednačava se s odgovarajućim akademskim i stručnim nazivom ili akademskim stupnjem u skladu s odredbama članka 14. narečenog Zakona.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi kandidat ostvario to pravo dužan je u prijavi priložiti svu potrebnu dokumentaciju propisanu zakonom kojom to potvrđuje, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo te dokaz da je nezaposlen.

 Kandidat koji ostvaruje pravo prednosti pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17., 98/19. i 84/21.), dokazuje to potrebnim dokumentima sukladno članku 103. navedenog zakona. Dokazi potrebni za ostvarivanje prednosti pri zapošljavanju dostupni su na poveznici Ministarstva hrvatskih branitelja: <https://branitelji.gov.hr/zaposlavanje-843/843>.

 Kandidat koji ostvaruje pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata (Narodne novine broj 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), dokazuje to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom za vrijeme trajanja ovog Natječaja, te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor i slično).

 Kandidat koji ostvaruje pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13., 152/14., 39/18. i 32/20.) u prijavi na natječaj, dužan je osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor i slično).

 Urednom prijavom smatra se prijava koja sadrži sve podatke i priloge navedene u natječaju.

 Osobi koja nije podnijela pravodobnu ili urednu prijavu ili ne ispunjava formalne uvjete iz natječaja, dostavlja se pisana obavijest u kojoj se navode razlozi zbog kojih se ne smatra kandidatom prijavljenim na natječaj. Protiv navedene obavijesti osoba kojoj je ista upućena nema pravo podnošenja pravnog lijeka.

 Za kandidate prijavljene na natječaj čije su prijave uredne i koji ispunjavaju formalne uvjete provest će se obvezna provjera znanja i sposobnosti bitnih za obavljanje radnog mjesta putem pisanog testiranja, te intervjua. Ako kandidat ne pristupi prethodnoj provjeri, smatra se da je povukao prijavu na natječaj.

 Na web stranici Općine Dragalić [www.dragalic.hr](http://www.dragalic.hr) naveden je opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za tu provjeru.

 Na istoj web stranici objavit će se vrijeme održavanja prethodne provjere znanja i sposobnosti kandidata, najmanje 5 (pet) dana prije održavanja provjere.

 Uz vlastoručno potpisanu prijavu na natječaj u kojoj se navode i podaci podnositelja prijave (ime i prezime, adresa prebivališta, broj telefona, adresa e-pošte, isključivo za potrebe natječajnog postupka) potrebno je priložiti:

* životopis,
* dokaz o hrvatskom državljanstvu (preslika osobne iskaznice ili domovnice),
* dokaz o odgovarajućem stupnju obrazovanja (preslika diplome),
* elektronički zapis HZMO o radnom stažu ili potvrda o podacima evidentiranim u matičnoj evidenciji HZMO
* uvjerenje nadležnog suda da se protiv podnositelja prijave ne vodi kazneni postupak, ne starije od 6 mjeseci,
* vlastoručno potpisanu izjavu kandidata da za prijem u službu ne postoje zapreke iz članka 15. i 16. Zakona (Obrazac Općine Dragalić na www. dragalic.hr ili u uredu Općine Dragalić)
* dokaz o poznavanju rada na računalu ( svjedodžba, potvrda, izjava i sl.),
* preslika važećeg Certifikata iz područja javne nabave. Na javni natječaj mogu se prijaviti kandidati koji nemaju završen specijalistički program izobrazbe u području javne nabave uz uvjet da su isti dužni završiti u roku od godine dana od imenovanja u službu,
* preslika uvjerenja o položenom državnom ispitu, ako ga je kandidat položio.

Na javni natječaj mogu se prijaviti kandidati koji nemaju položen državni stručni ispit uz uvjet da su dužni ispit položiti u roku od godine dana od imenovanja u službu,

* dokaz o prednosti prema posebnim propisima.

Uvjerenje o zdravstvenoj sposobnosti dostavlja izabrani kandidat nakon obavijesti o prijmu, a prije donošenja rješenja o imenovanju.

Navedeni dokazi prilažu se u izvorniku ili presliku koji ne trebaju biti ovjereni, a prije imenovanja kandidat će predočiti izvornik.

Sukladno Općoj uredbi o zaštiti podataka (EU-2016/679 – u daljnjem tekstu: Uredba) i Zakonu o provedbi Opće uredbe o zaštiti podataka („Narodne novine“ broj 42/18.), osoba koja je podnijela prijavu na natječaj ujedno daje i privolu za prikupljanje i obradu podataka iz dokumentacije koja se prilaže prijavi na natječaj, a sve u svrhu provedbe natječaja. Općina Dragalić će kao voditelj obrade osobnih podataka sa istima postupati sukladno načelima obrade osobnih podataka navedenih u članku 5. Uredbe.

 Prijave na natječaj s dokazima o ispunjavanju uvjeta, dostavljaju se u roku od 8 dana od dana objave natječaja u „Narodnim novinama“ na adresu: Općina Dragalić, Trg sv. I. Krstitelja 2, Dragalić, 35400 Nova Gradiška, s naznakom: „Javni natječaj za imenovanje Pročelnika/ce Jedinstvenog upravnog odjela Općine Dragalić- ne otvaraj“.

 Općinski načelnik može poništiti natječaj bez posebnog obrazloženja.

 O rezultatima natječaja kandidati će biti obaviješteni u zakonskom roku.

 OPĆINA DRAGALIĆ